Boek: Stukke teater | Maroela Media
Hierdie bundel bevat vyf van Pieter-Dirk Uys se Afrikaanse dramas wat by verskyning aandag getrek het oor Uys se satiriese uitbeelding van en kritiek op die apartheid-stelsel, naamlik Selle ou storie, Karnaval, Die Van Aardes van Grootoor, Panorama en die Die vleiroos. Die selle ou storie en Karnaval is destyds deur die Publikasieraad verbied.
Pieter-Dirk Uys het 20 dramas en meer as 30 revues en eenmanvertonings geskryf en opgevoer in Suid-Afrika en die buiteland, onder meer Adapt or Dye, Evita for President, en Foreign Aids. Hy het in verskeie televisieprogramme verskyn oor die jare. Hy is ook die skrywer van boeke soos Elections and Erections, Evita’s Kossie Sikelela en Never too Naked. Sedert 2000 het Uys al 1.5 miljoen skoolkinders, gevangenes en hervormingskole besoek om VIGS-bewustheid deur vermaak te bevorder. Hy het al menige pryse ontvang, insluitend Suid-Afrika se waarheid- en versoeningstoekenning in 2001. Sy alter-ego, Evita Bezuidenhout, het die Living Legacy 2000-toekenning ontvang in San Diego, in die VSA.